CELEX: 32020R1987
Language: da
Date: 2020-07-14 00:00:00
Title: Kommissionens delegerede forordning (EU) 2020/1987 af 14. juli 2020 om supplerende regler til Europa-Parlamentets og Rådets forordning (EU) nr. 1308/2013 og Europa-Parlamentets og Rådets forordning (EU) nr. 1306/2013 for så vidt angår stillelse og frigivelse af sikkerhed i forvaltningen af toldkontingenter baseret på den kronologiske rækkefølge, som ansøgningerne indgives i

14.12.2020   
               
               
                  DA
               
               
                  Den Europæiske Unions Tidende
               
               
                  L 422/1
               
            
         KOMMISSIONENS DELEGEREDE FORORDNING (EU) 2020/1987
         af 14. juli 2020
         om supplerende regler til Europa-Parlamentets og Rådets forordning (EU) nr. 1308/2013 og Europa-Parlamentets og Rådets forordning (EU) nr. 1306/2013 for så vidt angår stillelse og frigivelse af sikkerhed i forvaltningen af toldkontingenter baseret på den kronologiske rækkefølge, som ansøgningerne indgives i
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 186,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (2), særlig artikel 66, stk. 3, og
         ud fra følgende betragtninger:
         
                     (1)
                  
                  
                     I forordning (EU) nr. 1308/2013 fastsættes der regler for forvaltning af toldkontingenter og særlig behandling ved import til tredjelande. Den giver også Kommissionen beføjelse til at vedtage tilknyttede delegerede retsakter og gennemførelsesretsakter for at sikre en gnidningsløs forvaltning af toldkontingenterne.
                  
               
                     (2)
                  
                  
                     Af hensyn til administrativ forenkling forvaltes underudnyttede toldkontingenter for landbrugsprodukter efter »først til mølle«-princippet i overensstemmelse med artikel 49-54 i Kommissionens gennemførelsesforordning (EU) 2015/2447 (3), hvori der fastsættes bestemmelser for forvaltningen af toldkontingenter, som skal anvendes i kronologisk orden efter datoerne for antagelse af toldangivelserne.
                  
               
                     (3)
                  
                  
                     Det bør fastsættes, at deltagelse i disse toldkontingenter kan være betinget af sikkerhedsstillelse for at sikre, at visse krav vedrørende forædling, særligt anvendelsesformål, kvalitetsnormer samt slagtning og opfedning af dyr overholdes. Disse krav er fastsat for hvert at de pågældende toldkontingenter i en gennemførelsesretsakt vedtaget i henhold til artikel 187 i forordning (EU) nr. 1308/2013.
                  
               
                     (4)
                  
                  
                     Med henblik på forenkling af proceduren og lovgivningen bør de adskillige EU-retsakter, der indeholder de gældende regler for forvaltningen af toldkontingenter, som forvaltes efter »først til mølle«-princippet, erstattes af én retsakt. Kommissionens forordning (EF) nr. 440/96 (4), (EF) nr. 1831/96 (5), (EF) nr. 2133/2001 (6), (EF) nr. 2094/2004 (7), (EF) nr. 937/2006 (8), (EF) nr. 437/2009 (9), (EF) nr. 438/2009 (10), (EF) nr. 933/2009 (11), (EF) nr. 1064/2009 (12), (EU) nr. 1085/2010 (13) og (EU) nr. 59/2011 (14) og Kommissionens gennemførelsesforordning (EU) nr. 1354/2011 (15), (EU) nr. 481/2012 (16), (EU) nr. 988/2014 (17), (EU) nr. 989/2014 (18), (EU) nr. 1233/2014 (19), (EU) 2015/2405 (20), (EU) 2017/1466 (21) og (EU) 2018/567 (22) bør derfor ophæves.
                  
               
                     (5)
                  
                  
                     For at sikre en gnidningsløs overgang til de i denne forordning fastsatte regler og for at opfylde forpligtelsen om at underrette Verdenshandelsorganisationen om de nye regler forud for deres anvendelse bør denne forordning først finde anvendelse på de toldkontingentperioder, der begynder fra den 1. januar 2021 —
                  
               VEDTAGET DENNE FORORDNING:
         
            Artikel 1
            Anvendelsesområde
            Ved denne forordning fastsættes supplerende regler til forordning (EU) nr. 1308/2013 og (EU) nr. 1306/2013 for så vidt angår stillelse og frigivelse af sikkerhed i forvaltningen af toldkontingenter baseret på den kronologiske rækkefølge, som ansøgningerne indgives i.
         
         
            Artikel 2
            Sikkerhedsstillelse
            Berettigelse til reduceret importtoldsats i forbindelse med et toldkontingent, der er baseret på den kronologiske rækkefølge, som ansøgningerne indgives i, kan være betinget af, at der stilles sikkerhed over for de kompetente myndigheder.
            De erhvervsdrivende stiller sikkerhed i det øjeblik, de indgiver en ansøgning om bevilling til særligt anvendelsesformål i overensstemmelse med artikel 211 i Europa-Parlamentets og Rådets forordning (EU) nr. 952/2013 (23), eller eventuelt når de indgiver en toldangivelse om overgang til fri omsætning.
            Vekselkursen fastsættes i overensstemmelse med artikel 106 i forordning (EU) nr. 1306/2013.
         
         
            Artikel 3
            Frigivelse og fortabelse af sikkerhedsstillelse
            
               1.   Sikkerheden frigives straks, når den kompetente myndighed har modtaget tilfredsstillende bevis for, at de krav, der er knyttet til sikkerheden, er opfyldt.
            
            
               2.   Hvis de relevante krav ikke fuldt ud er opfyldt, frigives sikkerheden delvis i forhold til den mængde, for hvilken kravene er opfyldt. Den del af sikkerheden, som ikke frigives, fortabes i overensstemmelse med artikel 24 i Kommissionens delegerede forordning (EU) nr. 907/2014 (24).
            
         
         
            Artikel 4
            Ophævelse
            Forordning (EF) nr. 440/96, (EF) nr. 1831/96, (EF) nr. 2133/2001, (EF) nr. 2094/2004, (EF) nr. 937/2006, (EF) nr. 437/2009, (EF) nr. 438/2009, (EF) nr. 933/2009, (EF) nr. 1064/2009, (EU) nr. 1085/2010 og (EU) nr. 59/2011 og gennemførelsesforordning (EU) nr. 1354/2011, (EU) nr. 481/2012, (EU) nr. 988/2014, (EU) nr. 989/2014, (EU) nr. 1233/2014, (EU) 2015/2405, (EU) 2017/1466 og (EU) 2018/567 ophæves med virkning fra den 1. januar 2021.
            De finder dog stadig anvendelse på toldkontingentperioder, som endnu ikke er udløbet på den dato.
         
         
            Artikel 5
            Ikrafttræden og anvendelse
            Denne forordning træder i kraft på syvendedagen efter offentliggørelsen i Den Europæiske Unions Tidende.
            Denne forordning finder anvendelse på de toldkontingentperioder, der begynder fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. juli 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 671.
         
            (2)  EUT L 347 af 20.12.2013, s. 549.
         
            (3)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
         
            (4)  Kommissionens forordning (EF) nr. 440/96 af 11. marts 1996 om åbning og forvaltning af EF-toldkontingenter for visse blandinger af maltspirer og afrensning af byg (EFT L 61 af 12.3.1996, s. 2).
         
            (5)  Kommissionens forordning (EF) nr. 1831/96 af 23. september 1996 om åbning og forvaltning af EF-toldkontingenter, der er konsolideret i GATT, for frugter og grøntsager, også forarbejdede, fra 1996 (EFT L 243 af 24.9.1996, s. 5).
         
            (6)  Kommissionens forordning (EF) nr. 2133/2001 af 30. oktober 2001 om åbning og forvaltning af EF-toldkontingenter og toldlofter for korn og om ophævelse af forordning (EF) nr. 1897/94, (EF) nr. 306/96, (EF) nr. 1827/96, (EF) nr. 1970/96, (EF) nr. 1405/97, (EF) nr. 1406/97, (EF) nr. 2492/98, (EF) nr. 2809/98 og (EF) nr. 778/1999 (EFT L 287 af 31.10.2001, s. 12).
         
            (7)  Kommissionens forordning (EF) nr. 2094/2004 af 8. december 2004 om åbning og forvaltning af et toldkontingent for 10 000 t havrekerner, bearbejdet på anden måde, henhørende under KN-kode 1104 22 98 (EUT L 362 af 9.12.2004, s. 12).
         
            (8)  Kommissionens forordning (EF) nr. 937/2006 af 23. juni 2006 om åbning og forvaltning af et EF-toldkontingent for majsgluten med oprindelse i Amerikas Forenede Stater (EUT L 172 af 24.6.2006, s. 9).
         
            (9)  Kommissionens forordning (EF) nr. 437/2009 af 26. maj 2009 om åbning og forvaltning af et EF-toldkontingent for import af ungtyre til opfedning (EUT L 128 af 27.5.2009, s. 54).
         
            (10)  Kommissionens forordning (EF) nr. 438/2009 af 26. maj 2009 om åbning og forvaltning af EF-toldkontingenter for tyre, køer og kvier af bestemte alpine racer og bjergracer, ikke bestemt til slagtning (EUT L 128 af 27.5.2009, s. 57).
         
            (11)  Kommissionens forordning (EF) nr. 933/2009 af 6. oktober 2009 om gennemførelsesbestemmelser til Rådets forordning (EF) nr. 779/98 for så vidt angår åbning og forvaltning af visse kontingenter vedrørende import til Fællesskabet af fjerkræprodukter med oprindelse i Tyrkiet (EUT L 263 af 7.10.2009, s. 9).
         
            (12)  Kommissionens forordning (EF) nr. 1064/2009 af 4. november 2009 om åbning og forvaltning af EF-toldkontingentet for import af maltbyg fra tredjelande (EUT L 291 af 7.11.2009, s. 14).
         
            (13)  Kommissionens forordning (EU) nr. 1085/2010 af 25. november 2010 om åbning og forvaltning af visse årlige toldkontingenter for søde kartofler, maniok, maniokstivelse og andre produkter henhørende under KN-kode 0714 90 11 og KN-kode 0714 90 19 og om ændring af forordning (EU) nr. 1000/2010 (EUT L 310 af 26.11.2010, s. 3).
         
            (14)  Kommissionens forordning (EU) nr. 59/2011 af 25. januar 2011 om åbning og forvaltning af EU-toldkontingenter for vin med oprindelse i Republikken Serbien (EUT L 22 af 26.1.2011, s. 1).
         
            (15)  Kommissionens gennemførelsesforordning (EU) nr. 1354/2011 af 20. december 2011 om åbning af EU-toldkontingenter for får, geder, fårekød og gedekød (EUT L 338 af 21.12.2011, s. 36).
         
            (16)  Kommissionens gennemførelsesforordning (EU) nr. 481/2012 af 7. juni 2012 om fastlæggelse af regler for forvaltningen af toldkontingentet for oksekød af høj kvalitet (EUT L 148 af 8.6.2012, s. 9).
         
            (17)  Kommissionens gennemførelsesforordning (EU) nr. 988/2014 af 18. september 2014 om åbning og forvaltning af EU-toldkontingenter for landbrugsprodukter med oprindelse i Republikken Moldova (EUT L 278 af 20.9.2014, s. 12).
         
            (18)  Kommissionens gennemførelsesforordning (EU) nr. 989/2014 af 19. september 2014 om åbning og forvaltning af EU-toldkontingenter for landbrugsprodukter med oprindelse i Georgien (EUT L 278 af 20.9.2014, s. 16).
         
            (19)  Kommissionens gennemførelsesforordning (EU) nr. 1233/2014 af 18. november 2014 om ændring af forordning (EF) nr. 2597/2001 om åbning og forvaltning af fællesskabstoldkontingenter for visse vine med oprindelse i Republikken Kroatien og i Den Tidligere Jugoslaviske Republik Makedonien (EUT L 332 af 19.11.2014, s. 11).
         
            (20)  Kommissionens gennemførelsesforordning (EU) 2015/2405 af 18. december 2015 om åbning og forvaltning af EU-toldkontingenter for landbrugsprodukter med oprindelse i Ukraine (EUT L 333 af 19.12.2015, s. 89).
         
            (21)  Kommissionens gennemførelsesforordning (EU) 2017/1466 af 11. august 2017 om åbning og forvaltning af EU-toldkontingenter for vin med oprindelse i Kosovo (EUT L 209 af 12.8.2017, s. 8).
         
            (22)  Kommissionens gennemførelsesforordning (EU) 2018/567 af 12. april 2018 om åbning og forvaltning af toldkontingenter for import af pølser og svinekød med oprindelse i Island (EUT L 95 af 13.4.2018, s. 11).
         
            (23)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
         
            (24)  Kommissionens delegerede forordning (EU) nr. 907/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, finansiel forvaltning, regnskabsafslutning, sikkerhedsstillelse og brug af euroen (EUT L 255 af 28.8.2014, s. 18).